Dôležité je, aby bola plocha rovná. Nadzemný bazén sa inak môže prevažovať. Povrch musí byť zbavený kamienkov alebo nečistôt, ktoré by mohli poškodiť konštrukciu bazéna. Ideálnym podkladom je jemný piesok bez štrku alebo pevná vydláždená plocha (napr. zámková dlažba). Pod samotný bazén, špeciálne pod nafukovacie alebo samonosné bazény je vhodné umiestňovať aj geotextilnú podložku. Bazén umiestnite do priestoru, kde je vystavený dostatočnej frekvencii slnečného žiarenia. Pozor však na blízkosť stromov, ktoré môžu tieniť a zároveň vodu znečisťovať. V okolí bazéna by nemali byť ani miesta, ktoré sú prašné – pieskovisko či orná pôda.\r